text: রাঙ্গাবালীতে বিদ্যালয়ে পটুয়াখালীর ডিসির পাঠদান:-762344 | কালের কণ্ঠ | kalerkantho
  রাজাপুরে মাদক কারবারি ও গরুচোর আটক ( ২৫ মে, ২০১৯ ১৩:৪৮ )
  রাঙ্গাবালীতে বিদ্যালয়ে পটুয়াখালীর ডিসির পাঠদান
  বুধবার দুপুর সাড়ে ১২টা। পটুয়াখালীর রাঙ্গাবালী উপজেলার ছোটবাইশদিয়া ইউনিয়নের ৫৪ নম্বর চতলাখালী সরকারি প্রাথমিক বিদ্যালয়ে পাঠদান করছেন শ্রেণিশিক্ষক। হঠাৎ শ্রেণিকক্ষে ঢুকে পড়েন জেলা প্রশাসক (ডিসি) মো. মতিউল ইসলাম চৌধুরী। এ সময় ওই শ্রেণিকক্ষে বাংলা বিষয়ে পাঠদান চলছিল। তখন ওই বিষয়ের ওপর কিছু সময় পাঠদান করেন ডিসি। পাশাপাশি তাদের পড়াশোনাসহ সার্বিক খোঁজখবরও নেন তিনি।
  জানা গেছে, বুধবার সকাল ১১টায় উপজেলা পরিদর্শনে আসেন জেলা প্রশাসক মতিউল ইসলাম চৌধুরী। সেখানে মতবিনিময় শেষে এইচএসসি পরীক্ষাকেন্দ্র পরিদর্শন করেন। পরিদর্শন শেষে কাউকে কিছু না বলেই হঠাৎ গাড়ি নিয়ে চতলাখালী সরকারি প্রাথমিক বিদ্যালয়ে চলে যান। সেখানে তিনি শিক্ষার্থীদের লেখাপড়ার খোঁজখবর নেন। খোঁজ নেন বিদ্যালয়ের অবকাঠামো ও পাঠদান কার্যক্রমসহ সার্বিক বিষয়ে।